CELEX: 22019D1235
Language: sk
Date: 2019-04-11 00:00:00
Title: Rozhodnutie Spoločného výboru EHP č. 105/2019 z 11. apríla 2019, ktorým sa mení príloha XIII (Doprava) k Dohode o EHP [2019/1235]

18.7.2019   
               
               
                  SK
               
               
                  Úradný vestník Európskej únie
               
               
                  L 192/60
               
            
         ROZHODNUTIE SPOLOČNÉHO VÝBORU EHP č. 105/2019
         z 11. apríla 2019,
         ktorým sa mení príloha XIII (Doprava) k Dohode o EHP [2019/1235]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Nariadenie Európskeho parlamentu a Rady (EÚ) 2019/501 z 25. marca 2019 o spoločných pravidlách na zabezpečenie základnej prepojenosti v cestnej nákladnej a osobnej doprave vzhľadom na vystúpenie Spojeného kráľovstva Veľkej Británie a Severného Írska z Únie (1) sa má začleniť do Dohody o EHP.
                  
               
                     (2)
                  
                  
                     Toto rozhodnutie sa vzťahuje na začlenenie jednostranných krízových opatrení EÚ, ktoré boli prijaté s cieľom zabezpečiť dobré fungovanie vnútorného trhu v prípade vystúpenia Spojeného kráľovstva z EÚ bez dohody, do Dohody o EHP. Účelom Dohody o EHP nie je riešiť vzťahy medzi štátmi EHP a Spojeným kráľovstvom ako tretím štátom. Preto je toto začlenenie prijaté výnimočne a pod podmienkou, že uplatnenie krízových opatrení sa obmedzuje na veľmi krátke obdobie po vystúpení z EÚ. Toto začlenenie nemožno použiť ako precedens v budúcnosti ani v ďalších prípadoch v súvislosti s opatreniami EÚ, ktoré sa týkajú tretích krajín.
                  
               
                     (3)
                  
                  
                     Príloha XIII k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V prílohe XIII k Dohode o EHP sa za bod 26e (znenie vypustené) vkladá tento bod:
            
               
                           „26f.
                        
                        
                           
                              32019 R 0501: Nariadenie Európskeho parlamentu a Rady (EÚ) 2019/501 z 25. marca 2019 o spoločných pravidlách na zabezpečenie základnej prepojenosti v cestnej nákladnej a osobnej doprave vzhľadom na vystúpenie Spojeného kráľovstva Veľkej Británie a Severného Írska z Únie (Ú v EÚ L 85I, 27.3.2019, s. 39.).
                           Ustanovenia nariadenia sa na účely tejto dohody vykladajú s týmito úpravami:
                           
                                       a)
                                    
                                    
                                       Pokiaľ ide o štáty EZVO, článok 5 sa neuplatňuje.
                                    
                                 
                                       b)
                                    
                                    
                                       V článku 11 sa za slová ‚členskými štátmi‘ vkladajú slová ‚a štátmi EZVO‘.“
                                    
                                 
                     
         
         
            Článok 2
            Znenie nariadenia (EÚ) 2019/501 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 11. apríla 2019 alebo dňom nasledujúcim po doručení posledného oznámenia Spoločnému výboru EHP podľa článku 103 ods. 1 Dohody o EHP (*1), podľa toho, čo nastane neskôr.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 11. apríla 2019
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú v EÚ L 85I, 27.3.2019, s. 39.
         
         
            (*1)  Ústavné požiadavky neboli oznámené.